open-index/open-wikipedia-markdown huggingface dataset:
Kim Yŏng-il

**Kim Yŏng-il** (, hanja: 金英日 tai 金英逸) (s. 2. toukokuuta 1944) oli Korean demokraattisen kansantasavallan pääministeri vuosina 2007–2010. Ennen valintaansa pääministeriksi hän toimi maa- ja meriliikenneministerinä vuosina 1994–2007.

Hän palveli Korean armeijassa vuosina 1960–1969 ja valmistui Rajinin teknillisessä yliopistossa navigointiupseeriksi.

Vuonna 2010 harvinaisessa parlamentin istunnossa Kimin tilalle pääministeriksi nimitettiin Choe Yong-rim.

## Lähteet
Kerry Katona

**Kerry Jayne Elizabeth Katona** (aik. **McFadden**; s. 6. syyskuuta 1980 Warrington) on englantilainen laulaja ja televisioesiintyjä. Hän oli yksi Atomic Kittenin alkuperäisjäsenistä vuodesta 1999, mutta hän jätti yhtyeen tammikuussa 2001 tultuaan raskaaksi. Tämän jälkeen hän on esiintynyt televisiossa ja aloittanut soolouran.

Katona avioitui entisen Westlife-laulajan Brian McFaddenin kanssa vuonna 2002. Pariskunnalla on kaksi lasta. Katona ja McFadden erosivat 2004. Katona oli vuosina 2007–2010 aviossa Mark Croftin kanssa. Heillä on kaksi yhteistä lasta, vuonna 2007 syntynyt tytär ja vuonna 2008 syntynyt poika. Vuosina 2014–2017 hän oli naimisissa entisen rugbypelaajan George Kayn kanssa, ja heillä on vuonna 2014 syntynyt tytär.

## Lähteet

## Aiheesta muualla
* Kerro Katonan viralliset sivut 
*
Stigma (kirjain)

**Stigma** (isona kirjaimena **Ϛ**, pienenä **ϛ**) on kreikkalainen kirjainmerkki, joka on sigman (sen itäisessä muodossa C) ja taun (Τ) ligatuuri. Se esiintyy keskiaikaisissa käsikirjoituksissa ja oli käytössä kreikkalaisissa numeroissa luvun 6 merkkinä. Tämä on peräisin siitä, että stigma muistuttaa ulkoasultaan loppusigman kaltaiseksi kehittynyttä digammaa, joka oli luvun 6 alkuperäinen merkki.

Stigmaa muodostui digamman korvikkeeksi numeromerkkinä, koska digamma oli muutoinkin jäänyt pois käytöstä jo antiikin aikana ja oli ollut käytössä enää numeromerkkinä. Stigmaa käytetään kreikassa joskus, erityisesti kirkkotaiteessa, edelleen luvun 6 merkkinä tai järjestysluvun (6:s) symbolina, mutta yleisimmin tässä käytössä on nykyisin merkintä στʹ (tai ΣΤʹ).

## Lähteet

## Aiheesta muualla
Zhuhai

**Zhuhai** () on prefektuuritason kaupunki Guangdongin maakunnan eteläosassa Kiinassa Macaon pohjoispuolella. Kaupungin keskusta sijaitsee Helmijoen suistoalueella, linnuntietä noin 100 kilometriä maakunnan pääkaupunki Kantonista etelään. Kaupungin väkiluku on 1,56 miljoonaa (2010) ja pinta-ala 1&nbsp;688 neliökilometriä (toisen lähteen mukaan 1&nbsp;724,32 km²). 

 rajoittuu lännessä Jiangmenin, pohjoisessa Foshanin ja Zhongshanin prefektuuritason kaupunkeihin. Eteläpuolella on Macao ja Etelä-Kiinan meri.

Zhuhaista tuli 1980-luvulla erityistalousalue. Zhuhai Jinwanin lentoasema (aiemmin nimeltään Zhuhai Sanzaon lentoasema) palvelee kaupunkia ja sen ympäristöä.

Kaupungin lähistöllä sijaitsee moottorirata Zhuhai International Circuit, jossa järjestetään muun muassa FIA GT Championship ja A1 Grand Prix -sarjojen osakilpailut.

## Hallinnollinen jako
Zhuhain prefektuuritason kaupunki jakautuu hallinnollisesti kolmeen kaupunkipiiriin ja kolmeen erityistalousalueeseen.

*Erityistalousalueet
**Hengqin New Area (横琴新区)
**Zhuhai National Hi-Tech Industrial Development District (珠海国家高新技术产业开发区)
**Wanshan Marine Development Experimental Zone (万山海洋开发试验区)




Tiedosto:Zhuhai Overview 201306.jpg|Ilmakuva kaupungista.
Tiedosto:Xiangzhou, Zhuhai, Guangdong Province, Skyline.jpg|Xiangzhoun kaupunkipiiri.
Tiedosto:Gongbei-bus-station-0790.jpg|Gongbein linja-autoasema.
Tiedosto:Zhuhai Airport exterior.jpg|Zhuhain lentoasema.
Tiedosto:Hong Kong-Zhuhai-Macau Bridge Site HK view 201506.jpg|Hongkong-Zhuhai-Macao -silta rakenteilla (kesäkuu 2015).


## Lähteet

## Aiheesta muualla

*Zhuhai City Information (erityisesti talouspainotus)  (chinaknowledge.com)
*Zhuhai Travel Guide  (travelchinaguide.com)
*China Postal Code Guangdong Province (prefektuuri ja piirikuntataso)  (youbianku.com)
Edvard Kurko

**Edvard Eerikinpoika Kurko** (17. toukokuuta 1887 Virolahti – 25. syyskuuta 1918 Helsinki) oli vehkalahtelainen punapäällikkö Suomen sisällissodassa 1918. Ammatiltaan hän oli sekatyömies. Kurko jäi sisällissodan lopussa kiinni ja joutui Suomenlinnan vankileirille. Hänet teloitettiin Suomenlinnassa syyskuussa 1918.

## Lähteet
Durkinin avaus

**Durkinin avaus** on shakkiavaus, jota kuvaa siirto
:1.Ra3

Avaus on nimetty yhdysvaltalaisen Robert Durkinin mukaan. Avaus luokitellaan epätavallisiin avauksiin ja ECO-koodistolla koodille A00. Valkean aloitussiirto on kahdestakymmenestä mahdollisesta vasta kuudenneksitoista suosituin, eikä avausta nähdä lainkaan huipputasolla.

Valkean ensimmäinen siirto vie ratsun laudan laitaan, missä se ei vaikuta keskustaan. Yleensä siirto pelataan tarkoituksena pelata c4 ja lyödä takaisin ratsulla, esimerkiksi jatkossa 1.Ra3 d5 2.c4 dxc4 3.Rxc4. Toinen mahdollisuus on pelata ratsu c2-ruutuun c-sotilaan siirryttyä.

Avauksesta on nimetty gambiittijatko 1.Ra3 e5 2.Rc4 Rc6 3.e4 f5. Muunnelman nimi on **Durkinin gambiitti**.

## Katso myös
*Luettelo shakkiavauksista
*Luettelo gambiiteista

## Lähteet
*Chess Openings and Variations 

### Viitteet
812 Adele

**812 Adele** on asteroidivyöhykkeen asteroidi, jonka löysi Sergei Ivanovitš Beljavski Krimin Simeis-observatoriossa 8. syyskuuta 1915. Ennen nimeämistään asteroidi tunnettiin tunnuksella **1915 XV**

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on  ja sen pyörähdysaika akselin ympäri on . Asteroidin albedo on , magnitudi (H) on , eksentrisyys on  ja inklinaatio on .

Asteroidi kuuluu Eunomia-ryhmään.

Asteroidi on luultavasti saanut nimensä oopperan *Die Fledermaus* hahmon mukaan.

## Lähteet
*Discovery Circumstances: Numbered Minor Planets (1)-(5000): Minor Planet Center 

### Viitteet
Matti Leinonen

**Matti Uolevi Leinonen** (s. 21. maaliskuuta 1940, Mänttä) on suomalainen tieto- ja oppikirjailija sekä tietokirjakriitikko. Hän väitteli västäräkin populaatioekologiasta ja pesimisbiologiasta filosofian tohtoriksi Turun yliopistossa vuonna 1975. Vuodesta 1981 Leinonen on ollut ympäristöekologian dosentti Tampereen yliopistossa. Hänet on valittu Vuoden luennoitsijaksi (1982) ja Vuoden dosentiksi (1998). Leinonen on kirjoittanut kymmenkunta luontoon ja luonnonsuojeluun liittyvää teosta ja myös toimittanut tietokirjoja. Hän on työskennellyt 1980-luvulta alkaen Koulun biologia- ja Koulun maantieto kirjasarjoja kirjoittavissa työryhmissä (Otava). Leinonen on kirjoittanut sanoma- ja aikakauslehtiin yli 800 tietokirjakritiikkiä ja puolen tuhatta muuta artikkelia. Biologian ja maantiedon lehtorina hän kehittänyt peruskoulussa ja lukiossa erityisesti ympäristökasvatusta sekä leirikoulu- ja luontokoulutoimintaa. Kotikaupungissaan Tampereella hän on toiminut monissa ympäristönsuojelun luottamustehtävissä.

## Tunnustuksia
* Suomen kirjastoseuran ensimmäinen tunnustuspalkinto tietokirjakriitikolle 1986
* Biologian ja maantieteen opettajien liiton kultainen ansiomerkki 1990
* Suomen Ympäristökasvatuksen Seura ry:n tunnustuspalkinto 1992
* Suomen luonnonsuojeluliiton kultainen ansiomerkki 1994
* Suomen Leijonan Ritarikunnan ritarimerkki 1996
* Merit Award Books for Secondary Schools. Best European Schoolbooks 2005. Frankfurtin kirjamessut.
* Suomen tietokirjailijat ry:n kunniajäsen 2008

## Palkintoja
* Suomen tietokirjailijat ry:n Warelius-palkinto 1997
* Suomen kulttuurirahaston Pirkanmaan rahaston palkinto 1999
* Kalle Kaiharin kulttuurisäätiön palkinto 2001
* Otavan Kirjasäätiön oppimateriaalipalkinto 2015

## Teoksia
* Luonto ja ihminen, 1979, Kirjayhtymä
* Västäräkistä vähäsen, 1980, Kirjayhtymä
* Ympäristöekologia, 1981, Kirjayhtymä
* Ne palaavat, 1982, Kirjayhtymä
* Kesärannan lintuja, 1997, Kirjayhtymä
* Kesärannan kasveja, 1997, Kirjayhtymä
* Kesärannan ötököitä, 1997, Kirjayhtymä
* Laulujoutsen, Suomen kansallislintu, 2000, WSOY
* Hirvi, Pohjolan kuningaseläin, 2002, WSOY. Kuvat Asko Hämäläinen
* Kesärannan elämää, 2003, Atena

## Aiheesta muualla
*
Maassluis

**Maassluis** on Alankomaissa, Etelä-Hollannin provinssissa sijaitseva kunta ja kaupunki. Asukkaita kunnassa on 32&nbsp;198 (maaliskuu 2015), ja väestötiheys on 3&nbsp;744 asukasta neliökilometrillä. Kunnan pinta-ala on 10,11 neliökilometriä, josta vettä on 1,51 km². Maassluisin pormestari on Koos Karssen. Kunnan keskuspaikka on samanniminen, kuin kuntakin.

Maassluisin naapurikunnat ovat Westland pohjoisessa, Midden-Delfland koillisessa, Vlaardingen idässä, Rozenburg lounaassa ja Rotterdam luoteessa. Kunta sijaitsee Nieuwe Waterweg-kanavan varrella.

## Historia

Maassluis perustettiin noin vuonna 1340. Alun perin paikka tunnettiin nimellä Maeslandsluys, ja se oli osa Maeslandia. Kahdeksankymmenvuotisen sodan aikana Sint-Aldegonden lordi Philips of Marnix aloitti puolustusmuurin rakennustyöt. Vuonna 1573 espanjalaiset ottivat Philips of Marnixin vangikseen. Vuotta myöhemmin espanjalaiset kapinallissotajoukot ryöstivät Maeslandsluysin.

16. toukokuuta 1614 Maeslandsluys erotettiin Maeslandista ja nimettiin Maassluisiksi. Eron taustalla oli mahdollisesti uskonnolliset syyt: Maassluis oli pääasiassa protestanttinen ja Maasland puolestaan katolinen. Vuonna 1624 puolustusmuuri purettiin suuren kirkon tieltä. Kirkon rakennustyöt aloitettiin vuonna 1629 ja vuonna 1639 se valmistui. Vuonna 1811 Napoleon Bonaparte myönsi Maassluisille kaupunkioikeudet.

Toisen maailmansodan aikana Maassluisin, kuten myös monien muiden alankomaalaiskaupunkien, työväestö siirrettiin Saksaan työskentelemään sotateollisuuteen.

## Maassluisissa syntyneitä
*Abraham Kuyper (1837–1920), pääministeri, journalisti, teologi
*Cornelis Lievense (1899–1949), liikemies
*Bas van Toor (s. 1935), klovni
*Maarten 't Hart (s. 1944), biologi
*Jan Verhaas (s. 1966), snookerin erotuomari
*Koen Pijpers (s. 1969), jääkiekkoilija
*Serge Zwikker (s. 1973), koripalloilija
*Khalid Boulahrouz (s. 1981), jalkapalloilija

## Lähteet

## Aiheesta muualla

* Virallinen kotisivu  
* Maassluisin kartta
Esko Ranta

**Esko Ranta** on suomalainen eläkkeelle jäänyt radiopersoona ja toimittaja. Hän tuli tunnetuksi erityisesti työstään Lapin Radiossa. Hän sai ensimmäisenä henkilönä Lapin Taidetoimikunnan myöntämän Pro Arte Lapponiae -mitalin vuonna 1995. Palkinnon perusteena oli lappilaisen musiikin esille tuominen myös radion kuuntelijoille. Hänen eri puolilla Lappia äänittämiään ja toimittamiaan musiikkidokumentteja on tallella Lapin radion arkistossa kaikkiaan 110. Eläkkeelle jäätyään hän on toiminut myös äänenä useissa toimittamissaan TV-dokumenteissa. 
Hänen käsikirjoittamansa ja ohjaamansa dokumenttielokuva Muurmannin rannan  viimeisistä suomalaisista esitettiin mm. Sodan arvet -sarjassa kesällä 2008. Ranta jäi eläkkeelle 2003.

Ranta on aina ollut urheilullinen ja on löytänyt omaksi lajikseen vanhemmalla iällä kilpapyöräilyn, jossa voittikin veteraanien SM-kultaa sekä sijoittui veteraanien maailmanmestaruuskisoissa parhaimmillaan neljänneksi.

## Teoksia
* *Selviytyjät – Kolmen sukupolven tarina.* Väyläkirjat, 2020. .
Dunstin avaus

**Dunstin avaus** on shakkiavaus, jota kuvaa siirto
:1.Rc3

Avaus on nimetty yhdysvaltalaisen Ted Dunstin mukaan. Avauksen toinen nimi, Heinrichsenin avaus, tulee liettualaisesta Arved Heinrichsenista. Avauksella on myös useita muita nimiä.

Siirto 1.Rc3 on valkealta täysin pelattava, mutta se on silti vasta kahdeksanneksi suosituin avaussiirto. 1.Rf3 on lähes sata kertaa suositumpi avaussiirto kuin 1.Rc3.

Ratsunsiirto tukkii c-sotilaan etenemisen, minkä takia valkea pelaa usein sotilaansa ruuduille d3-e4-f4 ja ratsun f3:een.

Dunstin avaus voi muuntua hyvin useaksi eri avaukseksi:
*Sisilialainen puolustus: 1.Rc3 c5 2.e4

*Wieniläinen peli: 1.Rc3 e5 2.e4
*Kolmiratsupeli: 1.Rc3 e5 2.e4 Rc6 3.Rf3
*Neliratsupeli: 1.Rc3 e5 2.e4 Rc6 3.Rf3 Rf6

*Skandinaavinen puolustus: 1.Rc3 d5 2.e4
*Alehinin puolustus: 1.Rc3 d5 2.e4 Rf6
*Caron-Kannin-puolustus: 1.Rc3 c6 2.e4 d5
*Ranskalainen puolustus: 1.Rc3 e6 2.e4 d5 3.d4

## Katso myös
*Luettelo shakkiavauksista
*Luettelo gambiiteista

## Lähteet

* Hooper, David & Whyld, Kenneth (1996), The Oxford Companion to Chess (toinen painos), Oxford: Oxford University,  
* Keilhack, Harald (2005), Knight on the Left: 1.Nc3, Russell Enterprises,  
* Palliser, Richard (2006), Beating Unusual Chess Openings, Everyman Chess,  
* Wall, Bill (2002), 1. Nc3 Dunst Opening, Chess Enterprises,  
* Dunnington, Angus (2000), Winning Unorthodox Openings, Everyman Chess,  
* Eric Schiller (2002). Unorthodox Chess Openings, Second Edition, Cardoza. .  s. 280-281, 471-482
*Who Dunst It? 

### Viitteet
Jäkälänapalakit

**Jäkälänapalakit** (*Lichenomphalia*) ovat jäkälien tapaan eliöitä, joissa on levä- ja sienikomponentti. Latinalisen jäkälännimen *lichen* jälkeen on lisätty napalakkisieniä kuvaava *omphalina*-johdos. Ryhmä on toisinaan luettu sieniin kuuluvaksi, toisinaan osittain leviin, jolloin heimon nimi on *Lichenes imperfecti* (ns. ”epätäydelliset levät”).

Jäkälänapalakit lienevät suhteellisen globaaleja.

Suomesta tunnetaan neljä lajia:
* Keltanapalakki (*Lichenomphalia alpina*)
* Jäkälänapalakki (*Lichenomphalia hudsoniana*)
* Poimunapalakki (*Lichenomphalia umbellifera*)
* Hentonapalakki (*Lichenomphalia velutina*)

## Lähteet

 

## Aiheesta muualla
* Rainar Hakulinen: Jäkäläkasvio. WSOY 1963.
Boston Charley

**Boston Charley** (1854–1873) oli modoc-soturi, joka otti osaa modoc-sotaan. Hän oli yksi niistä modoceista, jotka surmasivat Edward Canbyn. Lempinimensä Boston hän sai amerikkalaisilta kullankaivajilta, joiden mielestä hänellä oli vaaleampi iho kuin alueen intiaaneilla yleensä. Hän oli mukana amerikkalaisten ja modocien rauhanneuvotteluissa, joissa Edward Canby sai surmansa intiaanien luodeista.  Hänet todettiin yhdeksi syyllisistä välikohtaukseen ja hänet hirtettiin yhdessä kolmen muun modocin kanssa Fort Klamathissa 3. lokakuuta 1873.
Itä-Sarajevo

**Itä-Sarajevo** () on kaupunki Bosnia-Hertsegovinan toisessa entiteetissä, Serbitasavallassa sijaiten koko liittovaltion ja sen toisen entiteetin Bosnia-Hertsegovinan federaation pääkaupungin, Sarajevon itäpuolella. Vaikka onkin virallisesti kaupunki, Itä-Sarajevo ei ole kovinkaan kaupungistunut alue. Kaupungissa on noin 65&nbsp;000 asukasta (2008).

## Nimi

Kaupunki tunnettiin aiemmin nimellä Serbi-Sarajevo (), mutta joutui muuttamaan nimensä Bosnia-Hertsegovinan perustuslakituomioistuimen päätöksellä vuonna 2004.

## Kaupungin status

Sarajevon itäisisistä, serbienemmistöisistä osista vuonna 1993 perustettu Itä-Sarajevo oli vuoteen 2009 Serbitasavallan virallinen pääkaupunki, joksi tuli jo vuodesta 1998 pääkaupunkina käytännössä toiminut Banja Luka.

## Itä-Sarajevon osat

Itä-Sarajevo käsittää kuusi kuntaa, jotka ovat:

* Istočna Ilidža ("Itä-Ilidža")
* Istočni Stari Grad ("Itä-Vanhakaupunki")
* Lukavica (aik. Istočno Novo Sarajevo, "Itä- Uusi-Sarajevo")
* Pale
* Sokolac
* Trnovo

## Urheilu

Paikallinen jalkapalloseura, Slavija Istočno Sarajevo pelaa Bosnia-Hertsegovinan ykkösliigassa

## Aiheesta muualla

* Itä-Sarajevon kotisivut   
* Itä-Sarajevon yliopisto 
* Itä-Sarajevon Turistijärjestö   
* Itä-Sarajevon internetportaalit
** Sarajevo-rs.com  
** Srpskosarajevo.com
ILCA 6

**ILCA 6** (ent. Laser Radial) on yhden hengen purjejolla. Sillä on samanlainen runko ja samanlaiset varusteet kuin ILCA 7 -luokassa, mutta lyhyempi alamasto ja siten pienempi purjepinta (5,76m²; ILCA 7:ssä 7,06m²). Pienemmän purjeen ansiosta sillä voivat purjehtia henkilöt, jotka ovat liian kevyitä purjehtimaan ILCA 7 -luokkaa.

Syksyllä 2004 silloinen Laser Radial valittiin naisten olympialuokaksi Pekingiin 2008 korvaten E-jollan.

## Aiheesta muualla

* Suomen Laserliitto
* International Laser Class Association
Toby Riddle

**Toby "Winema" Riddle,** alkuperäiseltä nimeltään *Kaitchkona Winema*, (1849-1920) oli Modoc-tulkki, joka auttoi amerikkalaisia rauhanneuvotteluissa Modoc-sodassa. Riddle oli sotapäällikö Kintpuashin serkku ja oli naimisissa valkoisen Frank Riddlen kanssa. Sodan jälkeen he asuivat lähellä Klamath-reservaattia. Hänen mukaansa on nimetty monia paikkoja kuten Fremont-Winema Kansallispuisto. Riddle toimi tulkkina Edward Canbyn ja Kintpuashin neuvotteluissa. Hän kuuli intiaanien aikeista surmata Canby neuvottelussa ja varoitti häntä, mutta Canby halusi silti aloittaa neuvottelut ja hän saikin surmansa niissä. Toby Riddle tunnetaan myös nimillä *Kaitchkana* ja *Nanooktowa.* Hän sai Yhdysvaltain kongressilta sotilaseläkkeen tunnustuksena sodan ja rauhan ajan työstään. 

## Viitteet
Ahsarisar

**Ahsarisar** () eli **Æxsærisær** ()  on maalaiskunta ja sen keskuskylä Irafin piirin keskiosassa Pohjois-Ossetia-Alanian tasavallassa Venäjällä. Ahsarisar sijaitsee piirikeskuksen, Tšikolan, eteläpuolella. Lisäksi sen naapurina on pohjoisessa Haznidonin kylä. Kuntaan kuuluu myös Kalux-niminen kylä, joka sijaitsee keskuskylän eteläpuolella.

## Aiheesta muualla
*
Mehiläistäit

**Mehiläistäit** eli **mehiläistäikärpäset** (Braulidae) on 8 lajia käsittävä heimo pieniä, litteitä ja täysin siivettömiä kärpäsiä. Lajeista tärkein lienee mehiläispesissä elävä mehiläistäikärpänen eli mehiläistäi (*Braula coeca*).

Mehiläistäit ovat vain vajaan kahden millimetrin pituisia vaaleanruskeita kärpäsiä. Monista muista loisina elävistä kärpäsistä poiketen niillä ei ole siipiä missään elämänsä vaiheessa. Kaikki heimon lajit elävät hunajamehiläissuvun (*Apis*) mehiläisten pesissä. Aikuinen kärpänen kiinnittyy mehiläiseen eturaajojensa avulla ja varastaa ravinnokseen mehiläisen syömää ruokaa sen suun ympäriltä. Käytännössä kärpänen vain matkustaa mehiläisen mukana, eikä se vahingoita isäntäänsä millään tavalla. Jos mehiläistäitä on yhdessä mehiläisessä monta, mehiläinen saattaa kuitenkin kärsiä ravinnonpuutteesta. Toukat kaivavat käytäviä mehiläispesän kennostoon. Ne syövät hunajaa ja siitepölyä.

Käsitykset täiden haitallisuudesta mehiläispesässä vaihtelevat, mutta niiden ei katsota muodostavan merkittävää haittaa yhdyskunnille. Mehiläistäit ovat harvinaistuneet varroapunkkiin kohdistettujen myrkytysten myötä.

## Lähteet
*Beelouse, ''Braula coeca''  
*''Braula''-fly  
*BugGuide.net: Family Braulidae - Bee lice 
*BugGuide.net: Species Braula coeca - Bee Louse 

## Aiheesta muualla
*Laji.fi: Mehiläistäikärpäset (mehiläistäit) – Braulidae
Yhdysvaltain 5. laivasto

**[[Yhdysvallat|Yhdysvaltain]] 5. laivasto** () on USCENTCOMin alainen merivoimien yksikkö, jonka toiminta-aluetta ovat Persianlahti, Punainenmeri ja Arabianmeri.

## Historia
Numeroidut laivastot perustettiin 15. maaliskuuta 1943, jolloin Tyynenmeren laivasto jaettiin eteläisestä Tyynestämerestä vastaavaan 3. laivastoon ja keski-Tyynenmeren alueen 5. laivastoon. Keskisen Tyynenmeren operaatioiden alkaessa kesällä 1943 komentajaksi tuli vara-amiraali Raymond Spruance. Eteläisen Tyynenmeren operaatioiden laantuessa 3. ja 5. laivasto sulautettiin yhdeksi organisaatioksi, josta käytettiin eri nimiä riippuen siitä komensiko sitä Spruance vai 3. laivaston komentaja vara-amiraali William F. Halsey. Toisen amiraalin komentaessa laivastoa toinen oli maalla suunnittelemassa tulevia operaatioita.

5. laivaston merkittävimmät operaatiot olivat Okinawan valtaus, Mariaanien operaatio, Filippiinienmeren taistelu ja Iwo Jiman operaatiot. 26. maaliskuuta 1945 7. laivasto otti haltuunsa 5. laivaston kaluston ja vastuualueen. Spruance jätti komentajan asemansa 8. marraskuuta 1945. Laivasto lakkautettiin tammikuussa 1947.

Ennen ensimmäistä Persianlahden sotaa 1990–1991 Persianlahden alue oli USCENTCOMin Lähi-idän komentajan vastuulla (COMMIDEASTFOR). Sotaa varten Japanissa sijaitsevan 7. laivaston vastuualuetta laajennettiin käsittämään myös Persianlahti. Heinäkuussa 1995 päätettiin perustaa USCENTCOMin alaisuuteen oma laivasto-osasto ja 5. laivasto aktivoitiin täyttämään tämä tehtävä. Sen päämajaksi tuli Manama Bahrainissa.

Alussa 5. laivaston vahvuuteen kuului lentotukialusryhmä ja maihinnousualusryhmä, pinta-aluksia, sukellusveneitä ja partiokoneita. Sen vahvuus oli suurimmillaan 2003, jolloin 5. laivastoon kuului viisi lentotukialusryhmää, kuusi maihinnousualusta ja niiden ilmaelementit ja 30 Kuninkaallisen laivaston alusta.

## Yksiköt
*Task Force 50 Lentotukialussaattue
*Task Force 51 Maihinnousuosasto
*Task Force 53 Logistiikkaosasto

## Lähteet
Tsrau

**Tsrau** ( ja ) on kylä Alagirin piirin pohjoisosassa Pohjois-Ossetia-Alaniassa Venäjällä. Se sijaitsee aivan piirin hallinnollisen keskuksen, Alagirin kaupungin, länsipuolella.
Desprezin avaus

**Desprezin avaus** on shakkiavaus, jota kuvaa siirto
:1.h4

Avaus on nimetty ranskalaisen Marcel Desprezin mukaan. Avauksen toinen nimi, Kadasin avaus, on annettu unkarilaisen Gabor Kadasin mukaan. Avaus sijoitetaan ECO-koodistolla koodille A00. Avaus on kaikkein harvinaisin valkean avauksista yhdessä Waren avauksen kanssa.

Valkean ensimmäinen siirto ei ota otetta keskustasta eikä auta kehittämään upseereita, sillä tornin on vaikea liikkua h3:n kautta. Siirto on kuitenkin oikeutettu, jos musta pelaa siirron g6. Silloin eteneminen h5 on vahva siirto. Mustalle pelattavia siirtoja ovat lähes kaikki mahdolliset, kuten c5, d5, e5, Rc6 ja Rf6.

## Katso myös
*Luettelo shakkiavauksista
*Luettelo gambiiteista
*Pickeringin puolustus

## Lähteet
*Eric Schiller (2002). Unorthodox Chess Openings, Second Edition, Cardoza. . s. 237
*Dunnington, Angus (2000), Winning Unorthodox Openings, Everyman Chess, 
*ECO codes 

### Viitteet
Baselin hiippakunta

**Baselin hiippakunta** tarkoittaa joko nykyistä Baselin katolista hiippakuntaa ( ) tai historiallista Baselin hiippakuntaa (), jota hallitsi Baselin ruhtinaspiispa ( vuosina 999–1802.

Baselin ruhtinaspiispan hallitsemaan hiippakuntaan kuului alueita nykyisistä Sveitsistä ja Ranskasta.

Vuonna 1528 Baselin kaupunki kääntyi reformoiduksi ja ruhtinaspiispa siirsi piispanistuimen Porrentruyhin. Hiippakunta säilytti silti vanhan nimensä. Vuonna 1828 piispanistuin siirtyi Solothurniin.
Hataldon

**Hataldon** () eli **Xætældon** () ja on kylä Alagirin piirin koillisosassa Pohjois-Ossetia-Alaniassa Venäjällä. Xætældon sijaitsee Ardonin piirin rajan tuntumassa, piirin hallinnollisesta keskuksesta, Alagirin kaupungista, itään. Sen naapureina on lännessä Suadagin kylä ja idässä Dzuarikaun kylä.
Elia Millosevich

**Elia Filippo Francesco Giuseppe Maria Millosevich** (5. syyskuuta 1848 Venetsia – 5. joulukuuta 1919 Rooma) oli italialainen tähtitieteilijä. Hän oli itseoppinut, mutta hänet tunnettiin taitavana matemaatikkona. Hän oli tunnettu pikkuplaneettojen ratojen laskemisesta. Millosevich sai kansainvälisestikin mainetta laskiessaan Eros asteroidin radan. Hän löysi alkuvuodesta 1891 asteroidit 303 Josephina, 12. helmikuuta ja 306 Unitas, 1. maaliskuuta.

Hänen isänsä Philip oli merikapteeni. Isä kuoli vuonna 1865, ja ilmeisesti tämän vuoksi Elia joutui jättämään koulunsa kesken. Hän kuitenkin jatkoi itsenäisesti opintojaan, ja vaikka hänellä ei ollut tutkintotodistusta, hän pääsi maaliskuussa 1872 suorittamaan kokeen tutkinnosta Padovan yliopistoon, jossa sai sen suoritettua ensimmäisellä kerralla. Samana vuonna hän meni naimisiin Vittoria Fantonin kanssa. He saivat kolme lasta yhdessä; Filippo, syntynyt 1873, Federico vuonna 1875 ja Emma vuonna 1878.

Millosevich julkaisi elämänsä aikana useita teoksia ja sai työstään palkintojakin. Hänen mukaansa on myös nimetty vuonna 1998 löydetty asteroidi, (69961) Milosevich. Sen löysivät Piero Sicoli ja Francesco Manca Sormanon Astronomisessa Observatoriossa.

## Lähteet

## Aiheesta muualla
*
Mother 3

**Mother 3** on japanilainen roolipeli, joka julkaistiin Game Boy Advance-käsikonsolille vuonna 2006. HAL Laboratory ja Brownie Brown kehittivät pelin ja Nintendo julkaisi sen 4. huhtikuuta 2006 Japanin markkinoille. Pelin, joka muodostaa *[[Mother (pelisarja)|Mother]]*-pelisarjan kolmannen ja viimeisen osan, ohjasi Nobuyuki Inoue ja sen käsikirjoitti sarjan luoja Shigesato Itoi. Juoni seuraa Lucasin, nuoren pojan jolla on psionisia voimia, ja hänen liittolaistensa yritystä torjua mystisen hyökkäävän armeijan mahti, joka uhkaa turmella maailman.

Pelin ilmestymisestä kerrottiin kesäkuussa 2003 tulleessa Mother 1+2 televisiomainoksessa, mutta kehittämisen yksityiskohdat pidettiin salassa. Ennen pelin julkaisua Mother 3 oli Famitsun, japanilaisen pelilehden halutuimpien pelien kärkilistoilla.

Mother-sarjan luojan Shigesato Itoin mukaan pelillä ei tule olemaan jatko-osaa.

Mother 3 -pelistä julkaistiin englanninkielinen fanikäännös vuonna 2008.

Pelin päähenkilö Lucas esiintyy pelattavana hahmona *[[Super Smash Bros. Brawl]]*, *[[Super Smash Bros. for Nintendo 3DS & Wii U]]* ja *[[Super Smash Bros. Ultimate]]* -peleissä.

## Katso myös
* Mother
* EarthBound (Mother 2)
* Mother 1 + 2

## Lähteet

## Aiheesta muualla
* 
* Pelin virallinen -sivusto 
* The Mother 3 Fan Translation -sivusto
Filippiinien lippu

**Filippiinien lippu** on Filippiinien kansallistunnus vaakunan, moton ja kansallislaulun ohella. 

Lippu on otettu käyttöön 16. elokuuta 1997. Lipun mittasuhteet ovat 1:2. Lipun on suunnitellut Filippiinien ensimmäinen presidentti Emilio Aguinaldo.

Lippu jakautuu kahteen yhtä suureen vaakaraitaan, joista ylempi on sininen ja alempi punainen. Tangon puoleisessa reunassa on valkoinen tasasivuinen kolmio. Kolmion sisään on kuvattu keltainen kahdeksansäteinen aurinko ja kolme keltaista viisisakaraista tähteä. 

Lipun sininen raita symboloi kunniaa ja isänmaallisuutta, punainen raita rohkeutta, valkoinen kolmio rauhaa ja puhtautta, tähdet maan kolmea pääaluetta (Luzon, Visayas, Mindanao) ja aurinko vapautta sekä kahdeksaa Espanjaa vastaan taistellutta maakuntaa (Batangas, Bulacan, Cavite, Laguna, Manila, Nueva Ecija, Pampanga ja Tarlac).

Filippiinien ollessa sodassa lippu käännetään siten, että punainen raita on ylinnä. Tätä ei esiinny missään muussa maailman lipussa. Vuonna 2016 Facebook pyysi anteeksi, koska oli käyttänyt vahingossa sodanaikaista lippua toivottaessaan hyvää itsenäisyyspäivää Filippiineille.

## Entisiä lippuja

Tiedosto:Philippines Flag Original.svg|1898–1901 
Tiedosto:Flag of the Philippines (navy blue).svg|1919–1985
Tiedosto:Philippines Flag Original.svg|1943–1944 
Tiedosto:Flag of the Philippines (1985–1986).svg|1985–1986
Tiedosto:Flag of the Philippines (navy blue).svg|1986–1998
Tiedosto:Flag of the Philippines.svg|1998–


## Lähteet
(29075) 1950 DA

**(29075) 1950 DA** on yli kilometrin kokoinen maan lähelle tuleva asteroidi. Sillä on korkein tunnettu riski impaktiin eli Maahan kohdistuvaan törmäykseen. Mahdollisesta vaarasta huolimatta törmäys on epätodennäköinen; eri tutkijat ovat arvioineet riskiksi noin 0–0,33 prosenttia. 

Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on . Asteroidi ohittaa Maan vuonna 2032 noin 11 miljoonan kilometrin päästä. Ilman ratamuutoksia asteroidi tulisi lähelle Maata 16. maaliskuuta 2880.

Alun perin 1950 DA:n havaitsi Carl A. Wirtanen 23. helmikuuta 1950. Se löydettiin uudelleen vuonna 2000.

Törmäyksen sattuessa 1950 DA saisi aikaan suunnattoman kraatterin. Ilmakehään jäävä pöly saattaisi peittää Auringon varsin pitkäksi aikaa, kenties jopa vuosiksi.

## Lähteet
*JPL Small-Body Database Browser: 29075 (1950 DA) 

### Viitteet
Dzuaryqæu

**Dzuaryqæu** (, ) on kylä Alagirin piirin koillisosassa Pohjois-Ossetia-Alaniassa Venäjällä. Dzuaryqæu sijaitsee aivan Gorætgæronin piirin vastaisella rajalla, piirin hallinnollisesta keskuksesta, Alagirin kaupungista, itään. Sen naapureina on lännessä Xætældonin kylä ja idässä Majræmadagin kylä.
Suadag

**Suadag** ( ja ) on kylä Alagirin piirin pohjoisosassa Pohjois-Ossetia-Alaniassa Venäjällä. Suadagin naapureina on lännessä piirin pääkaupunki Alagir ja idässä Hataldonin kylä.
Damianon puolustus

**Damianon puolustus** on shakkiavaus, jota kuvaavat siirrot
:1.e4 e5
:2.Rf3 f6

Avaus on nimetty Pedro Damianon mukaan. Damiano tosin sanoi mustan toisen siirron olevan huono ja suositteli sen sijaan siirtoa 3...Rc6. Avaus sijoitetaan ECO-koodistolla koodille C40.

Mustan toinen siirto heikentää kuningasasemaa, ja suojelee e-sotilaan vain näennäisesti. Musta nimittäin saa sotilaan joka tapauksessa takaisin pelaamalla De7.

## Muunnelmat
Valkealle hyviä jatkoja ovat 3.d4 ja 3.Lc4, mutta kaikkein paras on 3.Rxe5.

:**3.Rxe5**

Mustan oikea jatko on 3...De7 ja 4.Rf3 Dxe4+ 5.Le2 ja valkealla on kehitysetu ja uhkaukset Rc3 ja 0-0, Te1 paljastusuhkauksin.

:**3...fxe5** häviää:
::4.Dh5+
:::4...g6 Dxe5+ voittaen tornin
:::4...Ke7 5.Dxe5+ Kf7 6.Lc4+ ja mustalla on kaksi mahdollista jatkoa
::::6...Kg6 7.Df5+ Kh6 8.h4 voittaa jatkossa 9.d4+
::::6...d5 7.Lxd5+ Kg6 8.h4 (uhkaa mattia h5#) h5 9.Lxb7 Ld6 10.Da5
:::::10...Lxb7 11.Df5+ Kh6 12.d4+ g5 ja valkea voi ottaa kuningattaren 13.Lxg5 tai pelata 13.Df7 ja matittaa muutamassa siirrossa.

Avauksen kuuluisin peli käytiin Emmanuel Schiffersin ja Mihail Tsigorinin välillä. Pelissä Tsigorin menetti ensin kuningattarensa, mutta sai pelin tasoihin sommitelmalla. Jatkossa hän olisi vielä voittanut pelin, mutta ei huomannut voittavaa sommitelmaa.

## Katso myös
*Luettelo shakkiavauksista
*Luettelo gambiiteista

## Lähteet
*Tactics of Mistake 

### Viitteet
(89959) 2002 NT7

**** on keskikokoinen Maan lähelle tuleva asteroidi, joka luokitellaan Apollo-asteroideihin. Asteroidia pidetään mahdollisesti vaarallisena ja se ohittaa Maan lähimmillään  astronomisen yksikön päästä. Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Asteroidin läpimitta on noin  ja sen pyörähdysaika akselin ympäri on .
Asteroidin löysi LINEAR-projekti 9. heinäkuuta 2002. 

Tutkijat ilmoittivat 1. helmikuuta 2019 sattuvan törmäyksen olevan mahdollinen, joskin äärimmäisen epätodennäköinen. Minimaaliseen uhkaan kuitenkin vaikuttavat asteroidin tiellä olevat ratamuutokset.

Asteroidi oli ensimmäinen, jolle annettiin positiivinen arvo Palermon asteikkolla.

## Lähteet
*JPL Small-Body Database Browser: 89959 (2002 NT7) 

### Viitteet
Lesken

**Lesken** ( ja ) on kylä Irafin piirissä Pohjois-Ossetia-Alanian tasavallassa Venäjällä. Lesken sijaitsee aivan piirin pohjoisimmassa osassa Kabardino-Balkarian tasavallan vastaisella rajalla, piirikeskuksesta, Tšikolasta, luoteeseen. Leskenin naapurina etelässä on Toldzgunin kylä.
Vladimir Grbić

**Vladimir Grbić** (s. 14. joulukuuta 1970) on entinen serbialainen lentopalloilija, joka nimitettiin lentopallon Hall of Fame -galleriaan vuonna huhtikuussa 2011. Hän edusti urallaan Jugoslaviaa ja voitti Jugoslavian maajoukkueessa olympiakultaa vuonna 2000 ja olympiapronssia 1996. 

Hänen nuorempi veljensä on Nikola Grbić. Veljekset pelasivat yhdessä sekä Jugoslavian että Serbia ja Montenegron A-maajoukkueessa. Vladimir Grbić tunnetaan etenkin Sydneyn olympiafinaalin suorituksestaan. Ottelussa hän syöksyi yli mainostaulujen hakemaan palloa, jonka jälkeen hän palasi kentälle ja torjui vastustajan hyökkäyksen yksin. Suoritus on nimetty kaikkien aikojen lentopallosuoritukseksi. Muita Gribicin saavutuksia on muun muassa kolme CEV-Cupin voittoa, Italian mestaruus sekä kaksi Italian Cup-mestaruutta. Lisäksi on voittanut kerran Euroopan Supercupin sekä Cup-voittajien cupin mestaruuden.

Jugoslavian olympiakomitea valitsi Grbicin maan parhaimmaksi urheilijaksi vuosina 1996 ja 2000. Uransa jälkeen Gribic on vaikuttanut erilaisissa urheiluelimissä, kuten Jugoslavian olympiakomiteassa ja kansainvälisessä lentopalloliitossa. http://www.cev.lu/mmp/online/website/news/news_online/755/4400/19670_EN.html 

## Joukkueet

* 1986-1988 Gik Banat Zrenjanin (SER) 
* 1988-1989 Vojvodina Novi Sad (SER) 
* 1989-1991 Mladost Zagrzeb (CRO) 
* 1991-1992 Vojvodina Nowy Sad (SER) 
* 1992-1995 Padova (ITA) 
* 1995-1997 Cuneo (ITA) 
* 1997-1998 Sudano (BRA) 
* 1998-2001 Roma (ITA) 
* 2001-2002 PAOK Saloniki (GRE) 
* 2002-2003 Blazers Osaka (JAP) 
* 2003-2004 Dynamo Moskwa (RUS) 
* 2004-2007 Top Volley Latina (ITA) 
* 2007-2009 Fenerbahçe (TUR)

## Lähteet
Hugh McCutcheon

**Hugh McCutcheon** on uusiseelantilainen lentopallovalmentaja. Hän valmensi Yhdysvaltain miesten maajoukkuetta vuosina 2005–2008 sekä naisten maajoukkuetta vuosina 2009–2012. Ennen Yhdysvaltojen maajoukkueita hän valmensi muun muassa Hotvolley Wieniä sekä Yhdysvaltojen yliopistosarjassa.

Ennen vuoden 2008 kesäolympialaisten alkua McCutcheonia kohtasi suuri traaginen tapaturma, kun hänen appivanhempansa joutuivat puukotuksen kohteeksi Pekingissä. Hänen vaimonsa isä kuoli saamiinsa vammoihin, ja äiti oli kriittisessä tilassa mutta selvisi.  McCutcheon teki paluun olympiaturnauksessa joukkueen peräsimeen kolme ottelun jälkeen. Traagisesta tapahtumasta oli kulunut viikko. Lopulta Yhdysvallat eteni olympiakultaan asti, ja omisti voiton McChutcheonin appivanhemmille. USA:n joukkue kunnioitti Bachmanin muistoa pelaamalla erikoisvalmisteisissa lentopallotossuissa. Niitä koristivat nimikirjaimet TB ja BB. TB tarkoittaa Todd Bachmania ja BB Barbara Bachmania.

## Lähteet
Waren puolustus

**Waren puolustus** on shakkiavaus, jota kuvaavat siirrot
:1.e4 a5

Avaus on nimetty yhdysvaltalaisen Preston Waren mukaan. Ware käytti avausta yhdessätoista dokumentoidussa turnauspelissä. Hän voitti neljä peliä ja hävisi seitsemän. Avauksen toinen nimi on **Corn Stalk** tai **Corn Stalk -puolustus**.

Mustan siirto ei auta kehityksessä eikä ota keskustaa haltuun, minkä takia avaus ei ole suosittu, eikä sitä näe huipputasolla. Siirto onkin yksi harvinaisimmista vastauksista valkean aloitussiirtoon.

Waren puolustus luokitellaan ECO-koodistolla koodille B00.

## Katso myös
*Luettelo shakkiavauksista
*Luettelo gambiiteista

## Lähteet
* Dunnington, Angus (2000), Winning Unorthodox Openings, Everyman Chess,  
* Eric Schiller (1998). Unorthodox Chess Openings. Cardoza. . s. 471
* Eric Schiller (2002). Unorthodox Chess Openings, Second Edition, Cardoza. . s. 504
* ECO codes 

### Viitteet

## Aiheesta muualla
*Preston Waren pelejä avauksellaan
Matti Hatava

**Matti Juhani Hatava** (s. 10. maaliskuuta 1981 Lappeenranta) on suomalainen jousiampuja. Hän edustaa Tampereen Jousiampujat -seuraa.

Hatava sijoittui kahdeksanneksi junioreiden MM-kilpailuissa 1998, mutta lopetti aktiiviuransa vuonna 2002. Vuonna 2007 Hatava palasi kilpakentille ja kesäkuussa 2008 hän saavutti paikan Pekingin olympialaisiin sijoittumalla toiseksi karsintakilpailussa Boéssa Ranskassa. Hänet valittiin siten Suomen kisajoukkueeseen henkilökohtaiseen kilpailuun. Vuonna 2010 Hatava voitti EM-pronssia Suomen joukkueessa yhdessä Antti Mansukosken ja Antti Tekoniemen kanssa Italian Rovertossa käydyissä tauluammunnan Euroopan-mestaruuskisoissa. 

## Ennätykset
* FITA 144 nuolta: 1322 pistettä
* 72 nuolta, 70 m: 660 pistettä
* 12 nuolen finaali: 111 pistettä

## Lähteet
Hatohobei

**Hatohobei** on eteläisin Palaun kuudestatoista osavaltiosta. Siihen kuuluvat Tobin saari ja asumaton Helen Reef -atolli. Osavaltion pinta-ala on 3 neliökilometriä ja siellä on 25 asukasta (vuonna 2015).

Osavaltion väkiluku on vaihdellut: vuonna 1980 siellä oli vielä 74 asukasta.  Osavaltion viralliset kielet ovat tobi, englanti ja sonsorol.

## Lähteet
Jonathan Goulet

**Jonathan Goulet** (s. 13. heinäkuuta 1979 Victoriaville, Quebec, Kanada) on kanadanranskalainen vapaaottelija (MMA), joka kuuluu tällä hetkellä Ultimate Fighting Championship organisaatioon, jossa hän ottelee välisarjassa. Goulet on 183 senttimetriä pitkä ja 77 kiloa painava.
Toldzgun

**Toldzgun** ( ja ) on kylä Irafin piirissä Pohjois-Ossetia-Alanian tasavallassa Venäjällä. Toldzgun sijaitsee piirin pohjoisosassa lähellä Kabardi-Balkarian tasavallan vastaista rajaa, piirikeskuksesta, Tšikolasta, länteen. Toldzgunin naapurina pohjoisessa on Leskenin kylä ja idässä Haznidonin kylä.

Toisen maailmansodan aikana vuonna 1942 Toldzgunia miehittivät osana natsi-Saksan sotavoimia suomalaisen Waffen-SS-vapaaehtoispataljoonan pioneerit syyllistyen Kansallisarkiston teettämän selvityksen mukaan kylässä sotarikoksiin teloittaen ainakin seitsemän paikallista siviilihenkilöä sekä viisi venäläistä sotilaskarkuria.

## Lähteet
Nikola Grbić

**Nikola Grbić** (s. 6. syyskuuta 1973) on serbialainen lentopalloilija ja lentopallovalmentaja. Hän on voittanut urallaan muun muassa olympiakultaa vuonna 2000 Jugoslavian maajoukkueessa. Lisäksi hän on saavuttanut useita muita arvostettuja voittoja kuten Italian mestaruuden. Hänet on valittu kolme kertaa Euroopan parhaaksi passariksi vuosina 2001, 2003 ja 2005 sekä kerran maailman parhaaksi passariksi vuonna 2003.

Pelaajauransa jälkeen Grbić on toiminut valmentajana. Vuodesta 2015 hän on ollut Serbian miesten maajoukkueen päävalmentaja ja saavuttanut tässä tehtävässä maailmanliigassa kultaa ja hopeaa sekä EM-kilpailuissa pronssia. Hän valmentaa myös Italian liigassa pelaavaa Blu Volley Veronaa.

Nikola Grbić on huippulentopalloilija Vladimir Grbićin pikkuveli. Veljekset voittivat yhdessä olympiakultaa vuonna 2000.

## Joukkueet

* 1987–1990   	Gik Banat
* 1993–1995   	Vojvodina Novi Sad
* 1994–1995   	Gabeca Galatron Montichiari
* 1995–1996   	TNT Traco Catania
* 1996–1997   	Gabeca Fad Montichiari
* 1997–1998   	Alpitour Traco Cuneo
* 1998–1999   	TNT Alpitour Cuneo
* 1999–2000   	Sisley Treviso
* 2000–2003   	Asystel Milano
* 2003–2004   	Coprasystel Ventaglio PC
* 2004–2005   	Copra Piacenza
* 2005–2007   	Copra Berni Piacenza
* 2007–2009    	Trentino Volley
* 2009–2010      Piemonte Volley
* 2010–          Bre Banca Lannutti Cuneo

## Lähteet
Lothringenin herttuakunta

**Lothringenin herttuakunta** oli Pyhän saksalais-roomalaisen keisarikunnan herttuakunta vuoteen 1766 asti. Se sijaitsi Lothringenissa, joka nykyään on osa Ranskaa.

Lothringen oli alun perin osa Lotharingian kuningaskuntaa, joka syntyi vuonna 855, kun karolingien keisarikunta jaettiin kolmeen osaan Ludvig Hurskaan poikien kesken. Lothringen nimettiin uuden hallitsijan Lothar I:n mukaan. Lotharingia hävisi kartalta vuonna 870, kun se jaettiin kuningas Lothar II:n kuoleman jälkeen Meerssenin sopimuksella. 900-luvun alussa perustettiin Lothringenin herttuakunta, joka jaettiin kahtia 959 Ylä- ja Ala-Lothringenin herttuakunniksi. Ala-Lothringen lakkautettiin vuonna 1190, ja Ylä-Lothringenia ruvettiin kutsumaan yksinkertaisesti Lothringeniksi. Lothringenin herttuakuntaa hallitsi vuosina 1048–1431 Châtenois-suku ja vuosina 1473–1738 sen haara, Lothringen-suku.

Lothringenin herttuakunta oli alusta alkaen kiistakapula Ranskan ja Saksan välillä, mutta lopulta siitä tuli sadoiksi vuosiksi osa Pyhää saksalais-roomalaista keisarikuntaa. Ranska miehitti herttuakuntaa vuosina 1635–1648, 1670–1697 ja uudestaan Espanjan perimyssodan aikana. Puolan perimyssodan jälkeen Lothringenin hallitsijaksi tuli vuonna 1738 suurvaltojen sopimuksella entinen Puolan kuningas Stanisław Leszczyński, sillä Lothringen-suvun viimeinen herttua Frans III Stefan oli siirtynyt Itävallan Habsburgien perilliseksi. Leszczyńskin kuoltua vuonna 1766 herttuakunta liitettiin Ranskaan.
Kayangel

**Kayangel** (*Ngcheangel*) on Palaun pohjoisin osavaltio 24 kilometriä Kororista pohjoiseen. Sen pinta-ala on 3 neliökilometriä ja siellä on 54 asukasta (vuonna 2015). Osavaltion väkiluku on ollut laskussa; vuonna 2005 siellä oli vielä 188 asukasta.

Osavaltioon kuuluu kolme atollia: Kayangel, Ngaruangel ja Velasco Reef. Väestö asuu Kayangelissa viidessä kylässä, jotka ovat Orukei, Dilong, Doko, Olkang ja Dimes.

## Lähteet
Julie Hagerty

**Julie Hagerty** (s. 15. kesäkuuta 1955 Cincinnati) on yhdysvaltalainen näyttelijä. Hän on esiintynyt muun muassa tunnetussa komediaelokuvassa *[[Hei, me lennetään!]]* (1980) sekä sen jatko-osassa *[[Hei, taas me lennetään]]* (1982).

Julie Hagerty esitti naispääosaa Albert Brooksin komediassa *[[Eksyksissä Amerikassa]]* (1985).

## Valikoitu filmografia
*1980: Hei, me lennetään!
*1982: Hei, taas me lennetään
*1985: Eksyksissä Amerikassa
*1991: Entäs Bob?
*1997: U-käännös helvettiin
*1999: Tarina meistä kahdesta
*2001: Storytelling
*2001: Sormet pelissä
*2009: Himoshoppaajan salaiset unelmat

## Aiheesta muualla
*
Suzu

**Suzu** () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin pohjoisosassa Noton niemimaan pohjoiskärjessä. Japaninmeri ympäröi kaupunkia kolmelta puolelta. Suzussa on 14&nbsp;982 asukasta (vuonna 2017) ja sen pinta-ala on 247,20 neliökilometriä.

Suzun kaupunki perustettiin vuonna 1954 yhdeksän kunnan kuntaliitoksen myötä. Silloin siellä oli vielä noin 38&nbsp;000 asukasta.

## Kuvia

Tiedosto:Suzu city center area Aerial photograph.1975.jpg|Suzun keskusta-aluetta vuonna 1975
Tiedosto:Yoshigaura Onsen observation deck.jpg|Yoshigaura-onsenin näkötorni


## Ystävyyskaupungit
Suzulla on kolme ystävyyskaupunkia Japanissa ja yksi ulkomailla:
* Sado, Niigatan prefektuuri, Japani
* Matsue, Shimanen prefektuuri, Japani
* Esashi, Hokkaidō, Japani
* Pelotas, Rio Grande do Sul, Brasilia

## Lähteet

## Aiheesta muualla

*Kaupungin internetsivut
Carly Parker

**Carly Parker** (oik. **Lauren Nielsen**, s. 31. toukokuuta 1984 West Palm Beach, Florida, Yhdysvallat) on yhdysvaltalainen uransa lopettanut pornonäyttelijä.

## Elämäkerta
Parker syntyi Floridassa ja high schoolin jälkeen hän opiskeli muutaman vuoden ajan Floridan valtionyliopistossa ennen siirtymistään aikuisviihdealalle. Samaan aikaan Parker kuitenkin jatkoi opiskeluaan collegessa, josta hän valmistui vuonna 2006. Valmistumisensa jälkeen Parker muutti Kaliforniaan jatkaakseen uraansa pornoelokuvien parissa, joissa hän on esiintynyt yli 100 tuotannossa.

Parker on agnostikko.

## Lähteet

## Aiheesta muualla
* 
*
Piano-paviljonki

**Piano-paviljonki** on kulttuurikahvila Lahdessa Vesijärven rannalla Sibeliustalon läheisyydessä. Kesäkuussa 2008 valmistuneen rakennuksen on suunnitellut ruotsalainen arkkitehti Gert Wingårdh.

Piano-paviljonki on osa Lahden puuarkkitehtuuripuistoa, jonka teemana on Spirit of Nature -puuarkkitehtuuripalkinnon palkinnonsaajat. Ensimmäinen Spirit of Nature -palkittu, vuoden 2000 palkinnonsaaja italialainen arkkitehti Renzo Piano, ei itse ehtinyt rakennuksen pääsuunnittelijaksi, joten paviljongin suunnitteli Wingårdh, joka oli vuonna 2000 tuomariston jäsen. 

Puu on paviljongin keskeinen materiaali. Rakennuksen erikoisuutena on pääkannattajana toimiva liimapuurakenteinen bumerangipalkki, joka on pituusleikkaukseltaan ylöspäin taipuvan bumerangin muotoinen. Yhdessä bumerangipalkki ja liimapuupilarit muodostavat kehärakenteen, jonka jänneväli on noin kahdeksan metriä. Vesikattoa kannattelevat sekundääripalkit ovat kertopuuta. Paviljongin 200 neliömetrin terassi on rakennettu poikkeuksellisesti paperiteollisuuden jätteestä jalostetusta puu-muovi-komposiitista. Järven puolella rakennuksessa on kattolippa, joka on rakennettu  sorvatuista haapariu’uista. Paviljongin saarnipuiset kalusteet on suunnitellut muotoilija Tapio Anttila.

Julkisivun lasielementit ovat kolminkertaista argontäytteistä selektiivilasia. Lasielementit painavat peräti 600 kiloa.

Paviljonki on perustettu peruskallioon ulottuvien poraputkipaalujen varaan. Rakennuksen kohdalla kallio on kahdeksan metrin syvyydessä.

## Lähteet
*
*
*
Atlético Petróleos do Huambo

**Atlético Petróleos do Huambo** on angolalainen jalkapalloseura, jonka kotikaupunki on Huambo. Seura pelaa kotiottelunsa Éstadio da Ferrovialla, jolle mahtuu 17&nbsp;000 katsojaa. Huambon sarja on Girabola, joka on Angolan korkein sarjataso.
East Rutherford

**East Rutherford** on paikallishallintoalue (*[[borough]]*) Bergenin piirikunnassa, New Jerseyn osavaltiossa Yhdysvalloissa. Vuoden 2000 väestönlaskennan mukaan kunnassa oli 8&nbsp;716 asukasta. Se on New Yorkin esikaupunkialuetta.

East Rutherfordissa sijaitsee MetLife Sports Complex, johon kuuluu Izod Center, MetLife Stadium ja Meadowlands Racetrack. Izod Center on NBA:ssa pelaavan New Jersey Netsin nykyinen ja NHL:ssä pelaavan New Jersey Devilsin entinen kotiareena. MetLife Stadiumilla kotiottelunsa pelaavat NFL-joukkueet New York Giants ja New York Jets. Meadowlands Racetrack on hevosurheilurata jossa järjestetään sekä ravi- että laukkaurheilukilpailuja.
Eesti Energia

**Eesti Energia AS** on vuonna 1939 perustettu Viron valtion omistama energiayhtiö. Yhtiö harjoittaa sähkön ja lämmön tuotantoa, toimitusta, jakelua ja myyntiä, öljyliuskeen kaivamista ja eri energiajärjestelmien ylläpitoa. Pääasiallinen raaka-aine sähköntuotannossa on öljyliuske, jota kaivetaan Eesti Energian omistamissa kaivoksissa. Vuonna 2010 Viron kantaverkkoyhtiö Elering AS eriytettiin omaksi yhtiökseen. Kansallisten suurjännitteelliset sähkönsiirtoverkkojen omistus ja hallinta irrotettiin tällöin energian tuotantoyhtiö Eesti Energia AS:stä.

Eesti Energialla on sen täysin omistamien tytäryhtiöiden kautta toimintaa myös Latviassa, Liettuassa ja Suomessa. Lisäksi Eesti Energia toimii muun muassa Jordaniassa, jossa se on enemmistöosakkaana Jordanian öljyliuskevarantojen hyödyntämiseen tähtäävässä yhtiössä.

Vuonna 2018 yhtiö osti Nelja Energian, joka on Baltian maiden suurin tuulivoiman tuottaja.

## Lähteet

## Aiheesta muualla
* Eesti Energia
Collen systeemi

**Collen systeemi** on shakkiavaussysteemi valkealle. Systeemi on saanut nimensä Edgard Collelta, joka käytti sitä. Collen jälkeen systeemiin erikoistui George Koltanowski. Systeemiä kuvaavat siirrot d4, e3, Rgf3, Ld3, 0-0, Te1, c3, Rbd2. Näillä valkea rakentaa ahtaan ja passiivisen, mutta samalla varman aseman tarkoituksenaan pelata eteneminen e4. Collen systeemi sopii hyvin kuningashyökkäyksiin, sillä valkean molemmat lähetit osoittavat systeemissä mustan kuningassivustalle ja eteneminen e4-e5 ajaa mustan ratsun pois f6:sta.

## Katso myös
*Luettelo shakkiavauksista
*Luettelo gambiiteista

## Lähteet
*John Nunn, Graham Burgess, John Emms, and Joe Gallagher. Nunn's Chess Openings. Everyman Publishers, Lontoo, 1999.
Sellaista elämä on (albumi)

**Sellaista elämä on** on Juha Vainion albumi, joka julkaistiin vuonna 1983. Se on Vainion kuudes varsinainen studioalbumi, ja sen tunnetuimpiin kappaleisiin kuuluvat ”Sellaista elämä on”, ”Vanhojapoikia viiksekkäitä” ja ”Ei ole Kööpenhamina kuin ennen”.

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Tekijätiedot
**Levyllä esiintyneet muusikot**
* Jaakko Salo - kapellimestari (A1, A2), haitari (A2) ja sähköpiano (A2)
* Markku Johansson - kapellimestari (A3, A5, A6, B1-B6), trumpetti (A5, B1, B3), flyygelitorvi (A6), piano (B3), urut (B6) ja klavinetti (B3)
* Jori Sivonen - kapellimestari ja kosketinsoittimet (A4)
* Kalevi Ukkola - kuoronjohtaja (A1)
* Kalle Fält (A2, A3, A5, B1, B2), Maarit Hurmerinta (B3, B4), Martti Metsäketo (A2, A3, A5, B1, B2) ja Irina Milan (A2, A3, A5, B1, B2) - taustalaulu
* Hyvän Tuulen Laulajat - kuoro (A1)
* Juhani Aaltonen (B1) ja Pentti Lahti (B3, B4) - huilu
* Teemu Salminen - klarinetti (B2)
* Pentti Lasanen - klarinetti (B2), altto- ja tenorisaksofoni (A5)
* Aaro Kurkela - haitari (A1, B2-B5)
* Nacke Johansson - piano (A5, B1, B5, B6), sähköpiano (A3, A6, B2, B4) ja urut (A3)
* Juha Björninen (A1), Kalle Lae (B3, B4) ja Peter Lerche (A1) - kitarat
* Heikki Laurila - kitara (A2-A6, B1, B2, B5, B6) ja mandoliini (B4, B5)
* Pekka Helin (A1) Tapio Salo (loput) - basso
* Tapani "Nappi" Ikonen - rummut ja lyömäsoittimet
* Jarmo Ahvenainen, Kari Lindstedt, Jussi Pesonen, Mauri Pietikäinen, Mari Rasilainen, Mauri Saarikoski, Mirjam Suomisto, Juhani Tiainen ja Jorma Ylönen - jouset (A1)
* Heikki Hämäläinen, Leena Kavilo, Yrjö Lasonpalo ja Heikki Vehmanen - jouset (A2, A6, B2)
**Muut**
* Juha Laakso ja Jukka Teittinen - äänitys (Helsinki, Takomo-studiot 1982)
* Jaakko Salo - tuotanto
* Jussi Aarnio - kannen suunnittelu
* Fred Ohert ja Juha Taskinen - valokuvat

## Lähteet
Käyn ahon laitaa

**Käyn ahon laitaa** voi viitata seuraaviin:

* ”Käyn ahon laitaa”, Juha ”Watt” Vainion kappale vuodelta 1979
* *[[Käyn ahon laitaa (albumi)|Käyn ahon laitaa]]*, Juha ”Watt” Vainion albumi vuodelta 1979
* *[[Käyn ahon laitaa (kokoelmalevy)|Käyn ahon laitaa]]*, Juha ”Watt” Vainion kokoelmalevy vuodelta 1995.
Estádio da Ferrovia

**Estádio da Ferrovia** on monikäyttöinen stadion, joka sijaitsee Huambossa, Angolassa. Sitä käytetään enimmäkseen jalkapallo-otteluja varten ja sillä on 10 000 istumapaikkaa.Atlético Petróleos do Huambo käyttää stadionia kotikenttänään.

## Lähteet